MILERS DE PERSONES PASSEN PER LA TRADICIONAL FESTA DEL PORRAT D'ALAQUÀS
02/05/2023

# MILERS DE PERSONES PASSEN PER LA TRADICIONAL FESTA DEL PORRAT D'ALAQUÀS

*   02/05/2023
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21294

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21294%2F0&title=Ajuntament%20d%27Alaqu%C3%A0s.%20Premsa.MILERS%20DE%20PERSONES%20PASSEN%20PER%20LA%20TRADICIONAL%20FESTA%20DEL%20PORRAT%20D%27ALAQU%C3%80S)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21294/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21294/02052023whatsapp_image_2023-05-02_at_13_28_29_1__Form_4.jpg)](https://www.alaquas.org/ficheros/documentos/2023/2/21294/02052023whatsapp_image_2023-05-02_at_13_28_29_1__Form_10.jpg "<a href='https://www.alaquas.org/ficheros/documentos/2023/2/21294/02052023whatsapp_image_2023-05-02_at_13_28_29_1__Form_10.jpg' target=_blank><i class='fa fa-external-link' aria-hidden='true'></i>.MILERS DE PERSONES PASSEN PER LA TRADICIONAL FESTA DEL PORRAT D'ALAQUÀS</a>")

Alaquàs celebra un any més amb èxit de participació la festivitat en honor a Sant Francesc de Paula amb una gran implicació per part de col·lectius, serveis municipals i ciutadania.

Alaquàs ha celebrat del 28 d’abril a l’1 de maig la tradicional Festa del Porrat amb gran èxit de participació i implicació per part de col·lectius, serveis municipals i ciutadania. L’Ajuntament d’Alaquàs ha realitzat un balanç molt positiu d’aquests dies de festivitat en honor a Sant Francesc de Paula, patró d’Alaquàs, que es van iniciar el passat dissabte 22 d’abril amb la festivitat religiosa.

L’Ajuntament d’Alaquàs ha volgut reconéixer i agrair el treball realitzat durant aquests dies per l'Orde Mínima Seglar, els voluntaris i les voluntàries de les Calderes, els col·lectius implicats així com també el personal encarregat del Servei de Neteja i dels Serveis Urbans pel seu esforç per mantindre en perfecte estat els carrers i el recinte de l’activitat.

L’obertura de la tradicional Festa del Porrat organitzada per l’Ajuntament d’Alaquàs va tindre lloc el divendres 28 d’abril al parc del Roser i carrers adjacents i va comptar al llarg de tot el cap de setmana amb una Fira d’atraccions i un Mercat Valencià. La inauguració es va celebrar per la vesprada a càrrec de l’Alcalde d’Alaquàs, Toni Saura, la Regidora de Festes, Sandra Conde, membres de la Corporació Municipal i representats de l’Orde Mínima Seglar i del grup de voluntàries i voluntaris de les Calderes 2023 i l’acompanyament de la dolçaina i tabalet.

La inauguració va donar pas a una completa programació en la qual van prendre protagonisme la tradició i la cultura valenciana amb un mercat valencià en què cal destacar la participació de Mans Artesanes, el grup d’artesanes Boixeteres d’Alaquàs, el col·lectiu Cor de Vila i les associacions de ball Om Flamenco i Alham. Al recinte d’atraccions de fira organitzat per feriants d’Alaquàs es situaren també col·lectius festers ubicats en diferents parades com la Falla Plaça d’Espanya per part del col·lectiu faller, els Clavaris de Sant Miquel i Clavariesses dels Dolors 2023 per part del col·lectiu fester, les capitanies de 2023, Califes i Creuats per part del col·lectiu de Moros i Cristians Perolers. El dissabte pel matí i per la vesprada hi va haver animació infantil amb xanquers  i per la vesprada es va celebrar la tradicional pelada de verdures per a les Calderes.

El diumenge 30 d’abril culminava la celebració amb les tradicionals Calderes de Sant Francesc, on l’Ajuntament d’Alaquàs va oferir 4000 racions gratuïtes d’arròs amb fesols i naps acompanyades de la seua cassola individual i tradicional cullera de fusta i pa beneït . La benedicció i repartiment va tindre lloc a les 14 hores amb un dispar de focs artificials, un acte en el qual cal agrair especialment el seu esforç als voluntaris i voluntàries de les Calderes 2023 que cuinaren i feren el repartiment de l’arròs per a totes les persones que s’aproparen a degustar-lo.

Les celebracions es van tancar a les 20:30 hores amb la tornada de Sant Francesc de Paula a la seua capella i la clausura de la Fira del Porrat a les 23 hores. La Fira del Porrat va continuar el dilluns 1 de maig i com a novetat el col·lectiu de feriants del Porrat va oferir 1 tiquet gratuït a les persones que van realitzar l’aportació d’1 quilogram d’aliments no peribles que van ser donats a Càrites de les parròquies de la Santíssima Creu i de l’Assumpció de Nostra Senyora. La festivitat religiosa finalitza hui dimarts 2 de maig amb la tradicional Missa de difunts.